  Анжелика Тихонова корреспондент Грак ёросысь Порым гуртын нырысетӥ удмурт кылбурчилы Ашальчи Окилы (Акилина Григорьевна Векшиналы) сӥзем скверез тупатъяны кутскизы. Со сярысь «ВКонтакте» мерлыко вотэсысь бамаз Грак ёрослэн тӧроез Виктор Белов ивортӥз. Ужъёсты ортчытыны коньдон Удмуртилэн кивалтэтэз висъяз. Солы луыса скверысь сюресъёсты выльдо, пуконъёсты но шур вамен выжез тупатъяло. Со сяна, тыл юбоос пуктылозы, корт конструкциосты буялозы. Шумпотымон, ужъёс Удмуртилэн кунлыкезлы 100 ар тырмон аре ортчо шуыса, уго гуртомы Акилина Григорьевна улосвылмылэн азинскон историяз бадӟым ватсэт пыртӥз - син эмъясь луыса ужакуз элькунысьтымы калыкез трахомалэсь эмъяз Виктор Белов, Грак ёрослэн тӧроезПусъём, Порым гуртын Ашальчи Окилы сӥзем скверез 1998-тӥ арын, кылбурчилы 100 ар тырмон аре, солэн корка интыяз усьтӥзы. Озьы ик лыдӟе: «Кылбурчи Ашальчи Оки - эмчи Акилина Векшина» Тегъёс: Удмуртия АшальчиОки тупатъянужъёс Грак  